গতকাল সোমবার হাসপাতালে ১৬ নং মেডিসিন ওয়ার্ডে দুই রোগীর সাথে আলাপ হয়। ছন খাতুন জানান, তার বাড়ি মিয়ানমারের আকিয়াব জেলার মংডুর খুইনা পাড়া গ্রামে। তার স্বামী সিরাজুল হককে মিয়ানমারের সেনারা প্রায় ২৫ দিন আগে হত্যা করেছে। তার অসুখের কারণ তার জানা আছে কিনা এমন প্রশ্নের উত্তরে তিনি বলেন, অন্যের ব্যবহৃত সিরিঞ্জ দিয়ে তাকে ইনজেকশন দিয়েছে। সেখান থেকেই তার এই রোগ হয়েছে। ছন খাতুনের পাশে থাকা তার পুত্র ইউনুচের কাছে জানতে চাইলে তিনি জানান, তার শরীরে এইচআইভি আছে কিনা তা পরীক্ষা করা হয়নি। তবে তিনি সুস্থ আছেন বলে জানান।